CELEX: C2005/243/06
Language: sk
Date: 2005-10-01 00:00:00
Title: Vec C-266/05 P: Odvolanie podané 27. júna 2005: Jose Maria Sison proti rozsudku Súdu prvého stupňa Európskych spoločenstiev (druhá komora) z 26. apríla 2005 v spojených veciach T-110/03, T-150/03 a T-405/03, Jose Maria Sison proti Rade Európskej únie

1.10.2005   
            
            
               SK
            
            
               Úradný vestník Európskej únie
            
            
               C 243/4
            
         Odvolanie podané 27. júna 2005: Jose Maria Sison proti rozsudku Súdu prvého stupňa Európskych spoločenstiev (druhá komora) z 26. apríla 2005 v spojených veciach T-110/03, T-150/03 a T-405/03, Jose Maria Sison proti Rade Európskej únie
   (Vec C-266/05 P)
   (2005/C 243/06)
   Jazyk konania: angličtina
   Jose Maria Sison, bydliskom v Utrechte, Holandsko, podal 27. júna 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (druhá komora) z 26. apríla 2005 v spojených veciach T-110/03, T-150/03 a T-405/03 (1), Jose Maria Sison proti Rade Európskej únie. Odvolateľa zastupujú J. Fermon, A. Comte, H. Schultz a D. Gurses, advokáti.
   Odvolateľ navrhuje, aby Súdny dvor:
   
               —
            
            
               zrušil rozsudok Súdu prvého stupňa (druhá komora) z 26. apríla 2005 v spojených veciach T-110/03, T-150/03 a T-450/03.
            
         
               —
            
            
               na základe článku 230 ES zrušil: (a) rozhodnutie Rady z 27. februára 2003 (06/c/01/03): odpoveď Rady z 27. februára 2003 na opakovanú žiadosť, ktorú Jan Fermon poslal faxom 3. februára 2003 podľa článku 7 ods. 2 nariadenia (ES) č. 1049/2001 (2), doručená zástupcovi žiadateľa 28. februára 2003; (b) rozhodnutie Rady z 21. januára 2003 (41/c/01/02): odpoveď Rady z 21. januára 2003 na opakovanú žiadosť, ktorú Jan Fermon poslal faxom 11. decembra 2002 podľa článku 7 ods. 2 nariadenia (ES) č. 1049/2001, doručená zástupcovi žiadateľa 23. januára 2003; a (c) rozhodnutie Rady z 2. októbra 2003 (36/c/02/03): odpoveď Rady z 2. októbra 2003 na opakovanú žiadosť (2/03), ktorú Jan Fermon podal na Radu telefaxom 5. septembra 2003 a Generálny sekretariát Rady zaregistroval 8. septembra 2003 podľa článku 7 ods. 2 nariadenia (ES) č. 1049/2001, o prístup k dokumentom.
            
         
               —
            
            
               zaviazal Radu nahradiť trovy sporu.
            
         Dôvody odvolania a hlavné tvrdenia
   Odvolateľ tvrdí, že rozsudok Súdu prvého stupňa treba zrušiť z nasledujúcich dôvodov:
   
               1.
            
            
               Porušenie článkov 220, 225 a 230 ES, všeobecnej zásady práva Spoločenstva uvedenej v článkoch 6 a 13 EDĽP a práva na obhajobu.
               Súd prvého stupňa nesprávne obmedzil rozsah svojho preskúmania zákonnosti bez toho, aby odpovedal na tvrdenia žalobcu.
            
         
               2.
            
            
               Porušenie práva na prístup k dokumentom (článok 1 druhý odsek EU a článok 6 ods. 1 EU, článok 255 ES a článok 4 ods. 1 písm. a), článok 4 ods. 6 a články 220, 225 a 230 ES.
               Preskúmanie uskutočnené Súdom prvého stupňa v skutočnosti vedie k úplnej voľnej úvahe Rady a k úplnému popretiu práva na prístup k dokumentom.
            
         
               3.
            
            
               Porušenie povinnosti uviesť odôvodnenie (článok 253 ES) a článkov 220, 225 a 230 ES.
               Preskúmanie Súdom prvého stupňa vedie k popretiu povinnosti uviesť odôvodnenie a porušuje článok 253 ES.
            
         
               4.
            
            
               Porušenie práva na prístup k dokumentom (článok 1 druhý odsek EU a článok 6 ods. 1 EU, článok 255 ES) a článku 6 ods. 2 EDĽP a práva na prezumpciu neviny a článku 13 EDĽP, ktorý stanovuje právo na účinný opravný prostriedok voči porušeniu práv uvedených v EDĽP.
               Súd prvého stupňa svojvoľne obmedzil rozsah veci.
            
         
               5.
            
            
               Porušenie práva na prístup k dokumentom a článku 1 druhého odseku EU a článku 6 ods. 1 EU, článku 255 ES a článku 4 ods. 5 a článku 9 ods. 3 nariadenia Rady 1049/2001.
               Súd prvého stupňa nesprávne vyložil a uplatnil články 4 a 9 nariadenia Rady 1049/2001.
            
         
      (1)  Ú. v. EÚ C 171, 9.7.2005, s. 15.
   
      (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie.